-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 การจัดตั้งและประวัติความเป็นมา

บริษัท เอแคป แอ๊ดไวเซอรี่ จำกัด (มหาชน) เดิมชื่อบริษัท เอเชี่ยน แคปปิตอล แอ๊ดไวเซอร์ส
จำกัด ก่อตั้งและเริ่มดำเนินการในปี 2541 โดย ดร.วิวัฒน์ วิฑูรย์เธียร
ซึ่งเป็นผู้ที่มีความเชี่ยวชาญในธุรกิจทางการเงิน
เพื่อประกอบธุรกิจให้บริการที่ปรึกษาทางการเงินและวาณิชธนกิจ
เนื่องจากเล็งเห็นโอกาสในธุรกิจที่เกี่ยวกับที่ปรึกษาทางการเงินและวาณิชธนกิจ
โดยเฉพาะตลาดการปรับปรุงโครงสร้างหนี้และการบริหารหนี้
อันเป็นผลมาจากการที่ประเทศไทยประสบปัญหาวิกฤตเศรษฐกิจ ซึ่งทำให้มีผู้ประกอบการจำนวนมาก
ตั้งแต่รายเล็กจนถึงรายใหญ่
ประสบปัญหาทางการเงินและต้องการผู้เชี่ยวชาญมาให้คำปรึกษาตลอดจนช่วยวางแผนแก้ไขปัญหา
เจรจากับเจ้าหนี้ และหาพันธมิตรร่วมทุนหรือแหล่งเงินทุน
รวมทั้งการที่สถาบันการเงินต่างๆจะต้องมีสินทรัพย์ด้อยคุณภาพเกิดขึ้นจำนวนมากที่จะต้องทำการแก้ไข
นอกจากนี้เมื่อเศรษฐกิจของประเทศมีการฟื้นตัวและธุรกิจมีความแข็งแรงขึ้นและต้องการที่จะเข้าสู่ตลาดทุน
บริษัทฯก็สามารถให้บริการที่ปรึกษาทางการเงินแก่กิจการอื่นๆเหล่านั้นได้
บริษัทฯมีการพัฒนาอย่างต่อเนื่องดังนี้

ปี 2544

-   จัดตั้ง บริษัท เอเชียน อินเตอร์เนชั่นแนล แพลนเนอร์ส จำกัด (“AIP”) ด้วยทุนจดทะเบียน
    4,000,000 บาท โดยบริษัทฯ ถือหุ้นร้อยละ 99.99
    เพื่อทำหน้าที่เป็นผู้จัดทำแผนและผู้บริหารแผนฟื้นฟูกิจการ

ปี 2545

-   ได้รับอนุมัติจากคณะกรรมการชมรมวาณิชธนกิจ เข้าเป็นสมาชิกชมรมวาณิชธนกิจ
    โดยสามารถต่ออายุได้ทุกๆ ปี

-   บริษัท เอเชียน อินเตอร์เนชั่นแนล แพลนเนอร์ส จำกัด
    ได้รับใบอนุญาตจากสำนักฟื้นฟูกิจการของลูกหนี้ กรมบังคับคดี เพื่อทำหน้าที่เป็นผู้ทำแผน
    ทะเบียนเลขที่ 1/2545 อายุใบอนุญาตมีกำหนดระยะเวลา 2 ปี
    บริษัทต่ออายุใบอนุญาตหลังสุดเมื่อวันที่ 14 ตุลาคม 2547 ซึ่งจะหมดอายุวันที่ 13 ตุลาคม
    2549

-   บริษัท เอเชียน อินเตอร์เนชั่นแนล แพลนเนอร์ส จำกัด
    ได้รับใบอนุญาตจากสำนักฟื้นฟูกิจการของลูกหนี้ กรมบังคับคดี
    เพื่อทำหน้าที่เป็นผู้บริหารแผนฟื้นฟูกิจการ ทะเบียนเลขที่ 12/2545
    อายุใบอนุญาตมีกำหนดระยะเวลา 5 ปี บริษัทต่ออายุใบอนุญาตหลังสุดเมื่อวันที่ 14 พฤศจิกายน
    2545 จะหมดอายุวันที่ 13 พฤศจิกายน 2550

-   ได้รับอนุญาตให้เป็นที่ปรึกษาทางการเงินที่ได้รับความเห็นชอบจากสำนักงานคณะกรรมการ
    ก.ล.ต. ตั้งแต่วันที่ 9 ธันวาคม 2545 ถึงวันที่ 8 ธันวาคม 2550 มีกำหนดระยะเวลา 5 ปี

ปี 2546

-   เดือนสิงหาคม แปรสภาพเป็นบริษัทมหาชนจำกัด และเปลี่ยนชื่อจาก บริษัท เอเชี่ยน แคปปิตอล
    แอ๊ดไวเซอร์ส จำกัด เป็น บริษัท เอแคป แอ๊ดไวเซอรี่ จำกัด (มหาชน) (“บริษัทฯ”)
    พร้อมทั้งเพิ่มทุนจดทะเบียนเป็น 20,000,000 บาท และลดมูลค่าที่ตราไว้ของหุ้นจากหุ้นละ 10
    บาท เหลือมูลค่าที่ตราไว้หุ้นละ 1 บาท

-   เพิ่มทุนจดทะเบียนจาก 20 ล้านบาท เป็น 100 ล้านบาท โดยจัดสรรให้แก่ผู้ถือหุ้นเดิม
    กรรมการ และผู้บริหาร จำนวน 50 ล้านหุ้น
    และจัดสรรหุ้นโดยการเสนอขายแบบเฉพาะเจาะจงจำนวน 4,000,000 หุ้นให้กับ Japan
    Asia Investment Co., Ltd. และ 3,000,000 หุ้นให้กับ JAIC Asia Holding
    Pte, Ltd.

  ปี 2547

-   ได้รับการแต่งตั้งจากสำนักงานบริหารหนี้สาธารณะ กระทรวงการคลัง ให้เป็นที่ปรึกษาประเภท
    A หมายเลข 1357 โดยมีคุณสมบัติตามเกณฑ์ที่กระทรวงการคลังกำหนด คือ บริษัทฯต้อง
    มีประสบการณ์ในฐานะที่ปรึกษาไม่น้อยกว่า 3 ปี และมีประสบการณ์ผลงานตามสาขาต่างๆ
    ที่ได้แจ้งไว้อย่างน้อย 3 โครงการ ใบอนุญาตนี้จะทำให้บริษัทฯสามารถ
    เข้าประมูลหรือรับงานที่ปรึกษาของหน่วยงานราชการได้

-   ได้รับการคัดเลือกโดยวิธีการประมูลตามระเบียบการจัดซื้อจัดจ้างและแต่งตั้งให้เป็นผู้บริหารสินทรัพย์ด้อยคุณภาพให้แก่
    บบส.สุขุมวิท (SAM)

-   จัดตั้งบริษัท เอแคป เซอร์วิสเซส จำกัด ด้วยทุนจดทะเบียน 1,000,000 บาท
    โดยบริษัทฯถือหุ้น 99.99% เพื่อทำหน้าที่เป็นผู้ลงทุนในทรัพย์สินและระบบ
    และให้เช่าแก่บริษัทฯเพื่อใช้ในการบริหารสินทรัพย์ด้อยคุณภาพ

-   จัดตั้งสำนักงานสาขา ที่อาคารสำนักงานเมืองไทย-ภัทร 1 ชั้น 8 ถนนรัชดาภิเษก
    แขวงห้วยขวาง เขตห้วยขวาง กรุงเทพ 10310
    เพื่อทำหน้าที่ในการเป็นผู้บริหารสินทรัพย์ด้อยคุณภาพให้กับ SAM

-   ในวันที่ 14 ธันวาคม บริษัทฯเข้าจดทะเบียนในตลาดหลักทรัพย์ เอ็ม เอ ไอ
    ด้วยการเสนอขายหุ้นสามัญเพิ่มทุนต่อประชาชน จำนวน 23 ล้านหุ้น
    โดยภายหลังการเสนอขายบริษัทฯมีทุนจดทะเบียนชำระแล้วทั้งสิ้น 100 ล้านบาท

  ปี 2548

-   จัดตั้งบริษัท เอแคป แอสเสท จำกัด ด้วยทุนจดทะเบียน 1 ล้านบาท โดยบริษัทฯถือหุ้น
    99.99%
    เพื่อเตรียมความพร้อมไว้สำหรับเป็นบริษัทที่ดำเนินงานด้านการประกอบธุรกิจบริหารสินทรัพย์ด้อยคุณภาพ
    โดยยังอยู่ในระหว่างการเตรียมการยื่นขอใบอนุญาตจากธนาคารแห่งประเทศไทย
    เพื่อเป็นบริษัทที่มีคุณสมบัติในการดำเนินงานการบริหารสินทรัพย์ด้อยคุณภาพตามพระราชกำหนดบริษัทบริหารสินทรัพย์ฯ

  ปี 2549

-   บริษัท เอแคป แอสเสท จำกัด ได้รับอนุญาตจากธนาคารแห่งประเทศไทย
    ประกอบธุรกิจเป็นบริษัทบริหารสินทรัพย์ตามพระราชกำหนดบริษัทบริหารสินทรัพย์ พ.ศ. 2541
    พร้อมกันนั้นบริษัท เอแคป แอสเสท จำกัด ได้เพิ่มทุนจดทะเบียนเป็น 25 ล้านบาท
    และเปลี่ยนชื่อเป็น บริษัท บริหารสินทรัพย์ เอแคป จำกัด (“บบส.เอแคป”)

-   บบส.เอแคป ซึ่งเป็นบริษัทย่อย
    ได้ทำสัญญาขอรับการสนับสนุนสินเชื่อทางการเงินจากธนาคารสแตนดาร์ด แบงค์ เอเชีย
    ลิมิเต็ด. (ซึ่งเป็นบริษัทในเครือของธนาคารสแตนดาร์ด
    แบงค์และธนาคารสแตนดาร์ดแบงค์เป็นผู้ถือหุ้นบริษัทฯ ในสัดส่วนร้อยละ 5
    โดยเป็นบริษัทที่เกี่ยวข้องกัน เนื่องจากมีกรรมการร่วมกันคือ นายเดวิด เฟลด์) รวมเป็นเงิน
    20.5 ล้านเหรียญสหรัฐ (ประมาณ 758.5 ล้านบาท) เพื่อวัตถุประสงค์ในการให้บบส.เอแคป
    นำไปใช้ซื้อสินทรัพย์ด้อยคุณภาพมาบริหาร โดยต่อมาบบส.เอแคป
    ได้รับโอนสินทรัพย์ด้อยคุณภาพจากสถาบันการเงินแห่งหนึ่ง พอร์ตที่ 1 และ พอร์ตที่ 2
    มูลหนี้ประมาณ 288 และ 364 ล้านบาท ตามลำดับ

-   บริษัทฯ เป็นผู้บริหารสินทรัพย์ด้อยคุณภาพพอร์ตที่ 3 มูลหนี้ประมาณ 3,600 ล้านบาท
    ให้กับบบส.เอแคป ซึ่งได้รับโอนมาจากสถาบันการเงินแห่งหนึ่ง

-   บริษัทฯ ได้รับแต่งตั้งจากบริษัท บริหารสินทรัพย์ สตาร์ จำกัด ซึ่งเป็นบริษัทที่เกี่ยวข้องกัน
    (มีกรรมการร่วมกันคือ นายเออิชิ อิโซซากิ) ให้เป็นผู้บริหารสินทรัพย์ด้อยคุณภาพพอร์ตที่ 4
    มูลหนี้ประมาณ 3,200 ล้านบาท ซึ่งบริษัท บริหารสินทรัพย์ สตาร์ จำกัด
    ได้รับโอนมาจากสถาบันการเงินแห่งหนึ่ง

-   จัดตั้งบริษัท เอแคป คอนซัลติ้ง จำกัด (“ACON”) ด้วยทุนจดทะเบียน 1,000,000 บาท
    โดยบริษัทฯถือหุ้น 99.99% เพื่อสนับสนุนการดำเนินงานทั้งในด้านของกฎหมายและอื่นๆ
    ของบริษัทฯ และบริษัทในเครือ

2.2 ภาพรวมของการประกอบธุรกิจของบริษัทฯและบริษัทย่อย

บริษัทฯและบริษัทย่อยดำเนินธุรกิจด้านที่ปรึกษาทางการเงินและวาณิชธนกิจ
และธุรกิจการให้บริการบริหารสินทรัพย์ด้อยคุณภาพ โดยบริษัทฯได้รับความเห็นชอบจากสำนักงาน
ก.ล.ต. ให้ดำเนินการเป็นที่ปรึกษาทางการเงินรับอนุญาตตามขอบเขตที่สำนักงาน ก.ล.ต. กำหนด
บริษัทฯ
มีบริการที่ปรึกษาทางการเงินที่หลากหลายเพื่อรองรับความต้องการของลูกค้าตามสภาพเศรษฐกิจทั้งขาขึ้นและขาลง
โดยบริษัทฯแบ่งธุรกิจของบริษัทฯและบริษัทย่อย ดังต่อไปนี้

บริษัท เอแคป แอ๊ดไวเซอรี่ จำกัด (มหาชน) ให้บริการงานที่ปรึกษาทางการเงิน 2 ส่วนหลักๆ คือ
ธุรกิจที่ปรึกษาทางการเงินและวาณิชธนกิจ และธุรกิจให้บริการบริหารสินทรัพย์ด้อยคุณภาพ

บริษัทฯ มีบริษัทย่อยทั้งสิ้น 4 บริษัท ซึ่งบริษัทฯถือหุ้นในสัดส่วน 99.99% ได้แก่

1. บริษัท เอเชี่ยน อินเตอร์เนชั่นแนล แพลนเนอร์ส จำกัด (“AIP”) ทุนจดทะเบียน 4 ล้านบาท
เพื่อเป็นผู้จัดทำแผนและเป็นผู้บริหารแผนฟื้นฟูกิจการ ภายใต้กระบวนการของกฎหมายล้มละลาย
เนื่องจากบริษัทฯต้องการให้เกิดความชัดเจนในการแยกความเสี่ยงของธุรกรรมส่วนนี้ออกจากบริษัทฯ
AIP ได้รับการอนุมัติจากสำนักฟื้นฟูกิจการของลูกหนี้ กรมบังคับคดี
ให้ขึ้นทะเบียนเป็นผู้ทำแผนฟื้นฟูกิจการและผู้บริหารแผนฟื้นฟูกิจการ ภายใต้กฎของกระทรวงยุติธรรม
ในอนาคตบริษัทฯอาจเพิ่มบทบาทและขอบเขตงานของ AIP โดยให้รับผิดชอบงานปรับโครงสร้างหนี้
ที่ไม่ได้อยู่ภายใต้กระบวนการของกฎหมายล้มละลายด้วย

2. บริษัท เอแคป เซอร์วิสเซส จำกัด ทุนจดทะเบียน 1 ล้านบาท
ดำเนินธุรกิจเป็นผู้ลงทุนในทรัพย์สินและระบบ
เพื่อให้บริษัทฯเป็นผู้เช่าทรัพย์สินเพื่อใช้รองรับการบริหารงานสินทรัพย์ด้อยคุณภาพของบริษัทฯ

3. บริษัท บริหารสินทรัพย์ เอแคป จำกัด (“บบส.เอแคป”) ทุนจดทะเบียน 25 ล้านบาท
ดำเนินธุรกิจเป็นผู้บริหารสินทรัพย์ด้อยคุณภาพด้วยตัวเอง
โดยได้รับใบอนุญาตจากธนาคารแห่งประเทศไทย
ในการประกอบธุรกิจบริษัทบริหารสินทรัพย์ตามพระราชกำหนดบริษัทบริหารสินทรัพย์ พ.ศ. 2541
เมื่อวันที่ 3 กุมภาพันธ์ 2549

4. บริษัท เอแคป คอนซัลติ้ง จำกัด (“ACON”) ทุนจดทะเบียน 1 ล้านบาท
โดยมีวัตถุประสงค์เพื่อสนับสนุนการดำเนินงานทั้งในด้านของกฎหมายและอื่นๆ ของบริษัทฯ
และบริษัทในเครือ

2.3 โครงสร้างรายได้

บริษัท เอแคป แอ๊ดไวเซอรี่ จำกัด (มหาชน) และบริษัทย่อย หน่วย : พันบาท

  --------------------- ----------- -------- ----------- -------- ----------- --------
  ประเภทรายได้           2547                 2548                 2549        

                        งบตรวจสอบ            งบตรวจสอบ            งบตรวจสอบ   

                        ล้านบาท      %        ล้านบาท      %        ล้านบาท      %

  การปรับโครงสร้างหนี้ ¹    41.82       35.67    19.10       6.46     1.44        0.43

  จัดหาแหล่งเงินทุน         5.07        4.32     20.34       6.88     10.91       3.30

  ที่ปรึกษาทางการเงินอื่น     13.24       11.29    6.27        2.12     23.84       7.20

  บริหารสินทรัพย์ด้อยคุณภาพ   56.24       47.98    249.46      84.36    290.41      87.75

  - Base Fee / Up Front 50.48       43.07    151.88      51.36    168.10      50.79
  Servicing Fee                                                               

  - Cash Collection Fee 5.76        4.91     76.50       25.87    73.37       22.17

  - Third Party         -           -        21.08       7.13     48.94       14.79
  Servicing Expense                                                           

  รายได้อื่น               0.86        0.73     0.53        0.18     4.38        1.32

  รวมรายได้ทั้งหมด          117.23     100.00   295.70      100.00   330.98      100.00
  --------------------- ----------- -------- ----------- -------- ----------- --------

หมายเหตุ : 1. รายได้ส่วนของการปรับปรุงโครงสร้างหนี้ ได้รวมรายได้ของบริษัท เอเชียน
อินเตอร์เนชั่นแนล แพลนเนอร์ส จำกัด

2.4 เป้าหมายการดำเนินธุรกิจ

บริษัทฯมีเป้าหมายเป็นผู้นำธุรกิจการให้บริการที่ปรึกษาทางการเงินและวาณิชธนกิจ
โดยเฉพาะอย่างยิ่ง
ในหมวดธุรกิจการบริการปรับโครงสร้างหนี้และหมวดธุรกิจการเป็นผู้ให้บริการบริหารสินทรัพย์ด้อยคุณภาพของประเทศไทย

ในปัจจุบันบริษัทฯเป็นที่รู้จักและยอมรับทั้งจากเจ้าหนี้และลูกหนี้
และถือได้ว่าบริษัทฯเป็นผู้ให้บริการปรับโครงสร้างหนี้และบริหารสินทรัพย์ด้อยคุณภาพรายใหญ่รายหนึ่ง
บริษัทฯจะอาศัยประสบการณ์ ความเชี่ยวชาญ ความเป็นมืออาชีพและชื่อเสียง
ตลอดจนความพร้อมด้านระบบการจัดการและระบบสารสนเทศที่ได้ลงทุนและพัฒนาขึ้น
ขยายฐานรายได้ให้แก่บริษัทฯ
และขยายสายงานธุรกิจที่เกี่ยวข้องกับการบริหารสินทรัพย์ด้อยคุณภาพเพิ่มเติม โดยขณะนี้
บริษัทฯกำลังจัดเตรียมแผนงานเพื่อนำเสนอขอเข้ารับเป็นผู้บริหารสินทรัพย์ด้อยคุณภาพต่อสถาบันและองค์กรต่างๆอย่างต่อเนื่อง
และเตรียมแผนงานสำหรับธุรกิจอื่นที่เกี่ยวเนื่องกับธุร กรรมด้านสินทรัพย์ด้อยคุณภาพ